**5. Ovlašćenja i obaveze u postupku sprovođenja izbora za članove nacionalnih saveta nacionalnih manjina putem elektorskih skupština**

U postupku sprovođenja izbora za članove nacionalnih saveta nacionalnih manjina putem elektorskih skupština, Republička izborna komisija, na osnovu Zakona o nacionalnim savetima nacionalnih manjina, ima sledeća ovlašćenja, odnosno obaveze:

1. uređuje postupak sprovođenja elektorske skupštine za izbor članova nacionalnog saveta nacionalne manjine,

2. organizuje tehničke pripreme za sprovođenje elektorskih skupština,

3. imenuje članove tročlanih odbora koji sprovode izbore na elektorskoj skupštini,

4. utvrđuje naknadu za rad članova odbora koji sprovode izbore na elektorskoj skupštini,

5. odlučuje o žalbama elektora protiv rešenja odbora koji sprovode izbore na elektorskoj skupštini,

6. nakon sprovedenih izbora, odnosno nakon konstituisanja nacionalnih saveta, popunjava upražnjena mesta članova nacionalnih saveta.